Истибања (археолошки локалитети) - Википедија

# Истибања (археолошки локалитети)

### Од Википедија, слободна енциклопедија

археологија: (портал, проект)

- Бадем Баир, населба од римското време.

- Батевка, населба од римското време. На 2 км источно од селото, на левата страна на стариот пат Кочани-Делчево, во нивата на Б. Антов се среќаваат фрагменти од керамички садови, питоси и градежен материјал.
- Кале, градиште од доцноантичкото врме. На 2 км североисточно од селото, на зарамнетото плато од карпестиот рид кој стрмно се издига над коритото на Брегалница, се гледаат остатоци од темели на бедем. Во внатрешноста на градиштето се забележуваат и темели од помали објекти.
- Превалец, некропола и тумули од железното време. На 3 км од селото, близу до раскрсницата Виница Делчево-Кочани се наоѓаат два помали тумула. Едниот е целосно уништен со копањето на војнички ровови, а другиот е делумно оштетен.
- Раклеви Бавчи, населба од римското време. На високиот рид што се наоѓа на 400 м североисточно од селото се гледаат темели од повеќе објекти, а по површината се среќаваат големи количества од градежен материјал: камен, покривни ќерамиди, подни тули и др.
- Селиште, населба од римското време.
- Слатина - Горица, населба и некропола од римското време. На 2 км јужно од селото и на 1,5 км северозападно од селото Јакимово, во една мала плодна котлина опкружена со ниски тераси се гледаат остатоци од објекти и населбинска керамика. На една од терасите, близу до нивата на А. Апостолов, во 1968 година, со поставувањето на каналот за наводнување  лев крак на брегалничкиот мелиоративен систем, биле откриени два гроба издлабени во карпа, со кремирани покојници и множество керамички прилози. Наодите се чуваат во Заводот и музеј во Штип.
- Турски гробишта, населба од римското време. На околу 300 м југоисточно од селото, од левата страна на стариот пат Истибања-Делчево, во близината на турските гробишта се среќаваат остатоци од населбинска керамика и градежен материјал.

## [уреди] Литература

- Археолошка карта на Република Македонија, Том 2, 1996, издание на МАНУ, Скопје, Македонија.

Преземено од "http://mk.wikipedia.org../../../%D0%B8/%D1%81/%D1%82/%D0%98%D1%81%D1%82%D0%B8%D0%B1%D0%B0%D1%9A%D0%B0_%28%D0%B0%D1%80%D1%85%D0%B5%D0%BE%D0%BB%D0%BE%D1%88%D0%BA%D0%B8_%D0%BB%D0%BE%D0%BA%D0%B0%D0%BB%D0%B8%D1%82%D0%B5%D1%82%D0%B8%29.html"

Категорија: Листи на археолошки локалитети (Република Македонија)

##### Views

- Статија
- Разговор
- Тековна верзија

##### Пребарај